**Lisa 1 Tehniline kirjeldus**

**1. ÜLDOSA**

1.1. Hange korraldatakse mitme pakkujaga raamlepingu sõlmimiseks.

1.2. Raamlepingu eseme tellimiseks viiakse läbi minikonkurss, raamlepingu projektis sätestatud tingimustel.

1.3. Raamlepingu esemeks on maaparandussüsteemide ja teede ehitustööde perioodil 2025-2028 omanikujärelevalve teenuse tellimine.

* 1. Riigihanke eesmärgis onomanikujärelevalve teenuse tellimine maaparandussüsteemide ja teede ehitustööde perioodil 2025-2028; tellija nõustamine ja hankedokumentides nimetatud ülesannete ja kohustuste täitmine; omanikujärelevalve teenuse osutamine maaparandussüsteemide ja teede ehitustööde garantiiperioodil.
  2. Pakkujal tuleb arvestada, et objektid asetsevad üle Eesti.

1. **Töövõtja ülesanded:**
   1. Omanikujärelevalve teenuse osutamine maaparandussüsteemide ja teede ehitustöödel lähtuvalt kehtivast õigusest. Töid teostatakse vastavalt maaeluministri 20.12.2018 määrusele nr 79 „Maaparandussüsteemi ehitamise üle omanikujärelevalve tegemise nõuded“. <https://www.riigiteataja.ee/akt/104112020070?leiaKehtiv>. Muuhulgas:
   2. Omanikujärelevalve kontrollib ehitustööde ajakava täitmist ja esitab tellijale ettepanekud tekkinud probleemide lahendamiseks, tööde kiirendamiseks ja vajadusel sanktsioonide rakendamiseks.
   3. Teostama omanikujärelvalvet sellise sagedusega, et oleks tagatud ehitusobjekti ehitamise vastavus projekti ja ehituse tehnilistele nõuetele ning oleks tagatud ehituse dokumenteerimine;
   4. Kontrollib ehitaja teostatud tööde mahte ja nende vastavust ehituslepingu tingimustele sagedusega, mis on määratud ehituslepingu maksetingimustes, kontrollib ja kooskõlastab ehitustööde rahalisi akte ja teeb ettepaneku tasumise osas esitab tellijale hinnangu akti kohta hiljemalt 3 tööpäeva jooksul akti saamisest arvates.
   5. Kontrollib ja annab oma ekspertarvamuse võimalike projektimuudatuste ja projektitäienduste osas ning nende mõjust tellija eesmärgile ja maksumusele muudatustöö menetlemisel veendub, et: muudatus on vajalik ja põhjendatud; muudatusega ei kaasne lõpptulemuse halvenemist ja/või mittevastavust, halduse või hoolduse kulude suurenemist jne; muudatuse maksumus on tellija jaoks optimaalne ja põhjendatud; muudatus on vastuvõetav tellijale; muudatus on vastavuses sõlmitud lepingutega muudatustööde maksumuse kontrollimiseks nõuab ehitustöövõtjalt, et muudatustööde kalkulatsioonides oleksid esitatud tööde füüsilised mahud ja maksumused
   6. Muudatustööde maksumuse hindamisel arvestab ehituslepingus toodud ühikmaksumusi. Juhul kui lepingus ei ole ühikmaksumusi märgitud, tuleb lähtuda ehitusturu hindadest. Vajadusel tuleb võtta ka alternatiivhinnapakkumisi veendumaks, et ehitaja esitatud muudatustööde maksumus on õige ega ole kõrgem ehitusturu hindadest.
   7. Korraldab ja osaleb ehitustööde vastuvõtmisel, kui ehitustööd on saavutatud põhilise kasutusvalmiduse (võimalik taotleda kasutusluba)
   8. Teostab ülevaatuse ning fikseerib vaegtööd ja puudused
   9. Puuduste kõrvaldamist korraldab ja teostab järelülevaatuse ja fikseerib tulemused
   10. Juhul, kui objekt võeti vastu vaegtöödega, siis kontrollib ja korraldab vaegtööde teostamist, kuni nende lõpliku kõrvaldamiseni.
   11. Koordineerib infovahetust kõikide osapoolte vahel
   12. On Hankija poolseks esindajaks suhtlemisel Maa- ja Ruumiametiga ja/või Transpordiametiga ehitusobjekti ja selle ehitamist puudutavates küsimustes seda alates ehituse algusest kuni kasutusloa väljastamiseni;
   13. Korraldab koosolekuid ja juhib ning protokollib neid. Koosolekuid korraldatakse lähtuvalt vajadusest. Koosolekute protokollid peavad olema koostatud ja esitatud läbivaatamiseks hiljemalt 3 tööpäeva jooksul koosoleku toimumisest
   14. Informeerib koheselt (kuid hiljemalt 3 tööpäeva jooksul) tellijat, juhul kui on ohustatud tellija eesmärgi saavutamine või lepingu täitmine ning annab omapoolsed ettepanekud, rakendades eelnevalt kõiki võimalike meetmeid ohu ärahoidmiseks
   15. Peab kinni teenuse osutamisel Hankija poolt kehtestatud keskkonnaalastest käitumisjuhistest;
   16. Töövõtja nõustab tellijat tehnilise korraldusliku poole pealt kogu ehitusperioodil jooksul.
   17. osutab teenust oma tööjõu ja vahenditega.
   18. kontrollib ehitaja vastavust nõuetele ja ehitusloa olemasolu;
   19. märgib ehitustööde päevikusse objektil teostatud järelevalve kuupäevad, arvamused ehitusprojekti muudatuste kohta ja näitama ära teostatud ehitustööde mahud ja muu olulise informatsiooni;
   20. kontrollib teostatud tööde vastavust ehitusprojektile ja jälgib ehitamise tehniliste nõuete täitmist;
   21. allkirjastab dokumenteeritavad ehitustööd või ehitise osad, mis kaetakse järgnevatel ehitusetappidel ehitise muu osa, materjali või pinnasega;
   22. kontrollib ehitajale tehtud ettekirjutuste täitmist;
   23. võtab osa objekti kasutuselevõtu akti koostamisest;
   24. kontrollib ehitamisel kasutatavate ehitusmaterjalide ja -toodete vastavustunnistusi;
   25. kontrollib tööohutuse nõuete täitmist ja jälgima keskkonnaohutuse tagamist;
   26. kontrollib ehitamise tehniliste dokumentide olemasolu, nõuetekohast ja õigeaegset dokumentide vormistamist ja nende dokumentide vastavust tegelikkusele;
   27. märgib ehitustööde päevikusse arvamused ehitusprojekti muudatuste kohta ja allkirjastab ehitamise käigus koostatud tehnilised dokumendid;
   28. Omanikujärelevalve tegija peab teavitama omanikku viivitamata järgmistest asjaoludest: ehitusprojekti mittenõuetekohasusest; ehitamise mittevastavusest ehitusprojektile; ehitus-materjalide ja -toodete mittenõuetekohasusest; keskkonna saastest ehitusobjektil.
2. **Nõuded teenusele**
   1. Tööde teostamise ettenähtud tähtajad on määratakse minikonkursi hankedokumendis. Minikonkurss viikase läbi iga objekti kohta eraldi ning omanikujärelevalve teenuse mahtude vajadus määratakse minikonkurssi tingimustes.
   2. Hankija võib vastavalt tööde iseloomule (näiteks tööde keerukusaste vms) või pädeva asutuse poolt sätestatud nõuete tagamiseks esitada pakkujale minikonkursil täiendavaid kvalifitseerimis- ja/või vastavustingimusi teenuste osutamise eest vastutavate isikute kutsekvalifikatsiooni kohta tehnilise ja kutsealase pädevuse vastavuse kontrollimiseks. Hankija võib minikonkursil esitada täiendavad nõuded töid teostavatele isikutele:
      1. Diplomeeritud teedeinsener, tase 7, spetsialiseerumisega „Teedeehitus ja korrashoid“, ametialaga „omanikujärelevalve“ (või samaväärne).
   3. Pakkuja peab arvestama pakkumuses, et erakorraliste asjaolude ilmnemisel tuleb teenust osutada väljaspool normaal tööaega (normaaltööaeg E - R, kella 7.00 – 18.00) ning selle eest lisatasu ei maksta.
   4. Minikonkurssi pakkumuse maksumuses tuleb arvestada tööjõukulud koos kõikide tööjõumaksude jm kuludega (sh transport, tööprojektide ülevaatus ning kõik muud tehnilises kirjelduses ja minikonkurssi tingimustes toodud ülesanded).
   5. Töövõtja spetsialistid peavad kogu raamlepingu kestuse olema samad isikud, kes on esitatud pakkumuses, asenduste puhul peavad isikud vastama hankes esitatud kvalifikatsiooni tingimustele**.**
   6. Tellijal on õigus lepingu täitmise käigus nõuda omanikujärelevalvet teostava isiku väljavahetamist, juhul kui nimetatud isik ei täida nõuetekohaselt käesolevas tehnilises kirjelduses loetletud nõudeid