**Maaparandussüsteemi ehitusobjektil omanikujärelevalve tegemise leping (raamleping)**

(hiliseima digitaalallkirja kuupäev)

Riigimetsa Majandamise Keskus, edaspidi **RMK**, keda esindab RMK juhatuse 10.09.2024 otsusega nr 1-32/67 kinnitatud RMK metsataristu osakonna põhimääruse alusel metsataristu osakonna juhataja Margus Reimann, ühelt poolt,

ja edaspidi **pakkuja** või **pool**, koos hankijaga **pooled**,) keda esindab [Vali sobiv] alusel teiselt poolt,

ja edaspidi **pakkuja** või **pool**, koos hankijaga **pooled**,) keda esindab [Vali sobiv] alusel teiselt poolt,

ja edaspidi **pakkuja** või **pool**, koos hankijaga **pooled**,) keda esindab [Vali sobiv] alusel teiselt poolt,

*jne*

keda nimetatakse edaspidi **pakkuja** või **pool** või koos **pakkujateks** või **poolteks**,

sõlmisid käesoleva raamlepingu, edaspidi **raamleping**, riigihange 1-47/…… „Maaparandussüsteemide ja teede ehitustööde omanikujärelevalve 2025-2028 raamleping“ (viitenumber ) tulemusena alljärgnevas:

1. **Raamlepingu objekt**
   1. Raamlepingu objektiks on metsataristu osakonna maaparanduse ja teede ehitus- ja rekonstrueerimis objektide, s.h ka maaparanduse ehitus- ja rekonstrueerimisobjektidega analoogsete objektide, edaspidi vajadusel ühise nimetusega **objekt**, omanikujärelevalve tellimine, edaspidi **teenus**. Raamlepingu alusel sõlmivad pooled teenuse tellimiseks lepinguid, edaspidi **hankeleping**, konkreetse teenuse osutamiseks.
   2. Raamlepingu alusel on hankijal õigus esitada raamlepingu pooltele konkreetse teenuse tellimiseks pakkumuse esitamise ettepanek, edaspidi **minikonkurss**. Hankelepingu sõlmimise vajaduse ilmnemisel viiakse läbi minikonkurss, selgitatakse välja madalaima maksumusega pakkumus vastavalt minikonkursi tingimustele ja sõlmitakse madalaima maksumusega pakkumuse esitajaga hankeleping.
   3. Minikonkursside läbiviimine:
      1. Hankelepingu sõlmimise vajaduse ilmnemisel viiakse läbi minikonkurss, selgitatakse välja madalaima maksumusega pakkumus vastavalt minikonkursi tingimustele ja sõlmitakse madalaima maksumusega pakkumuse esitajaga hankeleping.
      2. Hankelepingu sõlmimiseks esitab hankija minikonkursi raames pakkumuse esitamise ettepaneku kõikidele raamlepingu osalistele läbi eRHR registri. Pakkumuse esitamise ettepaneku esitamine kõikidele raamlepingu osalistele ei tähenda, et ühegi sellise ettepaneku saanud raamlepingu osalise suhtes ei kohaldu mõni hankelepingu sõlmimisest keeldumise alus vastavalt raamlepingule.
      3. Hankija annab mõistliku tähtaja esitada pakkumusi raamlepingu alusel, arvestades hankelepingu eseme keerukust ja pakkumuste esitamiseks vajalikku aega.
      4. Raamlepingu osalisteks olevad pakkujad esitavad hankijale läbi eRHR-i pakkumused. Hankija kontrollib pakkujate vastavust minikonkursil esitatud tingimustele ja pakkumuste vastavust.
      5. Hankija sõlmib minikonkursi tulemusel hankelepingu pakkujaga, kes vastab minikonkursil esitatud tingimustele ja kes on esitanud madalaima maksumusega minikonkursi tingimustele vastava pakkumuse, välja arvatud kui ei esine mõnda hankelepingu sõlmimisest keeldumise alust vastavalt raamlepingule.
      6. Juhul, kui võrdsete maksumustega pakkumuste esitamise tõttu osutuks minikonkursil edukaks rohkem kui üks pakkumus, kasutatakse eduka pakkumuse väljaselgitamiseks vajadusel liisuheitmist. Liisuheitmise koht ja ajakava teatatakse eelnevalt pakkujatele ning nende volitatud esindajatel on õigus viibida liisuheitmise juures.
      7. Hankija võib lükata tagasi kõik minikonkursil esitatud pakkumused, kui need on hankija jaoks ebamõistlikult kallid või liiga madala maksumusega; kui hankemenetluse toimumise ajal on hankijale saanud teatavaks andmed, mis välistavad või muudavad hankija jaoks ebaotstarbekaks hankemenetluse lõpuleviimise hankedokumentides esitatud tingimustel või hankelepingu sõlmimine etteantud ja hankemenetluse käigus väljaselgitatud tingimustel ei vastaks muutunud asjaolude tõttu hankija varasematele vajadustele või ootustele; kui langeb ära vajadus hanke järele põhjusel, mis ei sõltu hankijast või põhjusel, mis sõltub või tuleneb seadusandluse muutumisest, kõrgemalseisvate asutuste haldusaktidest ja toimingutest või RMK nõukogu poolt investeeringute eelarve muutmisest; kui ei esitata ühtegi vastavat pakkumust.
      8. Minikonkursilt RHS § 95 alusel kõrvaldatud pakkujaga sõlmitud raamlepingu võib hankija samal alusel ennetähtaegselt üles öelda ilma etteteatamistähtaega järgimata.
      9. Hankija võib vastavalt tööde iseloomule esitada minikonkursil nõudeid pakkuja täiendavaks kvalifitseerimiseks.
   4. Hankelepingud sõlmitakse vastavalt hankedokumentide lisas esitatud hankelepingu vormile. Teenus, mida hankelepingu alusel osutatakse, peab olema kooskõlas kõigi kehtivate õigusaktidega, maaparandusseadusega ja ehitusseadustikuga ning nende alusel kehtestatud määruste ja kordadega. Raamlepingu hankes ja selle raames läbiviidaval minikonkursil kvalifitseeritud pakkujate puhul eeldatakse nende töötajate erialaste teadmise piisavalt kõrget taset hankega tellitavate teenuste nõuetekohaseks osutamiseks.
   5. Käesoleva hanke raames edaspidi läbiviidavad minikonkursside hankelepingud võivad olla rahastatud erinevate projektide poolt, minikonkursside hankedokumentides tehakse vajadusel selle kohta vastav märge ja esitatakse vajadusel rahastaja poolt nõutavad logod.
   6. Hankija jätab endale õiguse tellida sarnaseid teenuseid väljaspool raamlepingut vastavalt oma vajadusele.
2. **Poolte kohustused**
   1. Pakkuja on kohustatud:
      1. osutama raamlepingu esemeks olevaid teenuseid hankelepingus sätestatud tähtajal ja korras;
      2. täitma kõiki raamlepingust ja hankelepingust tulenevaid kohustusi.
   2. Hankija on kohustatud:
      1. maksma tasu hankelepingus ettenähtud tähtaegadel ja korras;
      2. täitma kõiki raamlepingust ja hankelepingust tulenevaid kohustusi.
   3. Pakkuja ei või anda raamlepingust ega hankelepingust tulenevaid õigusi ja kohustusi edasi kolmandatele isikutele ilma hankija kirjaliku nõusolekuta.
   4. Pooled peavad teineteisele teatama kohustuse täitmist takistavast asjaolust ja selle mõjust kohustuse täitmisele viivitamatult takistavate asjaolude ilmnemisel.
3. **Hankija ja pakkujate kontaktisikud ja töökeel**
   1. Hankija kontaktisik raamlepingu ja hankelepingu täitmisel on tel. e-post
   2. Pakkuja kontaktisik on:

, tel. , e-post

* 1. Pakkuja kontaktisik on:

, tel. , e-post

* 1. Pakkuja kontaktisik on:

, tel. , e-post

* 1. Pakkuja kontaktisik on:

, tel. , e-post

* 1. Pakkuja kontaktisik on:

, tel. , e-post

* 1. Pakkuja kontaktisik on:

, tel. , e-post

* 1. Pakkuja kontaktisik on:

, tel. , e-post

* 1. Pakkuja kontaktisik on:

, tel. , e-post

* 1. Pooled edastavad hankelepingute täitmisel teateid omavahelises suhtlemises üksnes ülalnimetatud kontaktisikute kaudu, kui ei ole kokku lepitud teisti.
  2. Lepingu töökeel on eesti keel. Lepingu töökeelena mõistetakse pooltevahelise suhtluse, s.h kirjavahetuse, ja lepingu täitmise käigus koostatavate dokumentide keelt.

1. **Raamlepingu maksumus**
   1. Raamlepingu eeldatav maksumus on 500 000,00 (viissada tuhat) eurot. Raamlepingu lõplik maksumus kujuneb raamlepingu kehtivuse ajal vastavalt sõlmitud töövõtulepingutele.
2. **Vastutus**
   1. Raamlepingu rikkumise eest vastutavad pooled vastavalt raamlepingule, hankelepingule ja õigusaktidele.
   2. Kohustuse rikkumine on vabandatav (koos seadusest tulenevate erisustega), kui pool rikkus kohustust vääramatu jõu tõttu.
   3. Kui vääramatu jõu mõju on ajutine, on kohustuse rikkumine vabandatav üksnes aja vältel, mil vääramatu jõud kohustuse täitmist takistas.
   4. Kui pool tekitab raamlepingu või hankelepingu rikkumisega või mittekohase täitmisega teisele poolele kahju, on ta kohustatud selle hüvitama.
3. **Konfidentsiaalsus** 
   1. Raamlepingu ja hankelepingu sisu on konfidentsiaalne, välja arvatud selle informatsiooni ulatuses, mille avaldamine on ette nähtud seadustes või teistes õigusaktides.
   2. Raamlepinguga ja hankelepinguga seonduva konfidentsiaalse informatsiooni avaldamine kolmandatele isikutele on lubatud vaid teise poole eelneval kirjalikul nõusolekul.
   3. Ilma hankija eelneva kirjaliku nõusolekuta ei anna pakkuja ei reklaami ega muul eesmärgil informatsiooni raamlepinguga seotud asjaolude kohta ei trükis ega muul moel.
4. **Raamlepingu muutmine** 
   1. Poolel pole õigust muuta raamlepingut teiste poolte nõusolekuta.
   2. Igast raamlepingu muudatuse tegemise ettepanekust tuleb teistele pooltele teatada kirjalikult.
5. **Raamlepingu jõustumine ja kehtivus**
   1. Raamleping jõustub ja kõik sellest tulenevad õigused ning kohustused tekivad raamlepingu allakirjutamise hetkest. Raamleping sõlmitakse tähtajaga 48 kuud lepingu sõlmimisest.
   2. Raamleping kehtib kuni selle ja selle alusel sõlmitud hankelepingute nõuetekohase täitmiseni.
   3. Raamleping ja hankeleping kehtib ka iga poole õigusjärglase suhtes.
6. **Raamlepingu lõpetamine**
   1. Raamleping lõpeb:
      1. raamlepingu tähtaja möödumisel selle sõlmimisest. Kui raamlepingu alusel sõlmitud hankeleping ei ole selleks hetkeks täidetud, kehtib raamleping ka selle kehtivuse aja jooksul, kuid nimetatud pikenenud kehtivusajal raamlepingu alusel uusi hankelepinguid pakkujatega ei sõlmita;
      2. raamlepingu lõpetamisega hankija ja poole kokkuleppel selle poole osas;
      3. raamlepingust taganemisel või raamlepingu ülesütlemisel seaduses sätestatud alustel ja korral kas kõigi pakkujate või mõne pakkuja suhtes. Minikonkursilt kõrvaldatud pakkujaga sõlmitud raamlepingu võib hankija samal alusel ennetähtaegselt üles öelda ilma etteteatamistähtaega järgimata.
   2. Raamlepingu lõppemisel mistahes põhjusel kohaldatakse ka pärast raamlepingu lõppemist neid raamlepingu sätteid, mis oma olemuse tõttu sätestavad poolte õigusi ja kohustusi pärast raamlepingu lõppemist.
7. **Teadete esitamine**
   1. Lepinguga seotud teated edastatakse telefoni teel või e-kirja teel poole lepingus märgitud e-posti aadressile. Kontaktandmete muutusest on pool kohustatud koheselt informeerima teist poolt.
   2. E-kirja teel edastatud teated peetakse kättesaaduks alates teate edastamisele järgnevast tööpäevast.
   3. Lepingust taganemise või lepingu ülesütlemise avaldused ning lepingu rikkumisel teisele poolele esitatavad nõudekirjad peavad olema kirjalikus vormis. Kirjaliku vormiga on võrdsustatud digitaalselt allkirjastatud elektrooniline dokument. Viimane vorminõue on täidetud ka juhul, kui teade edastatakse e-kirja teel.
8. **Lõppsätted**
   1. Kõik lepingu lisad või muudatused on kehtivad ainult juhul, kui need on vormistatud kirjalikult. Need peavad sisaldama selgesõnalist viidet lepingule ja olema mõlema poole volitatud esindaja poolt alla kirjutatud. Muudatused ja täiendused jõustuvad pärast allakirjutamist mõlema poole poolt või poolte poolt kirjalikult määratud tähtajal.
   2. Lepinguga seonduvaid eriarvamusi ja vaidlusi lahendavad pooled eelkõige läbirääkimiste teel. Kui lepingust tulenevaid vaidlusi ei õnnestu lahendada poolte läbirääkimistega, lahendatakse vaidlus õigusaktidega kehtestatud korras.
   3. Leping on allkirjastatud digitaalselt.

**Poolte andmed ja allkirjad**

**Tellija**

Riigimetsa Majandamise Keskus (RMK) (allkirjastatud digitaalselt) Margus Reimann

**Pakkujad**

……………………… (allkirjastatud digitaalselt) …………………

……………………… (allkirjastatud digitaalselt) …………………

……………………… (allkirjastatud digitaalselt) …………………

……………………… (allkirjastatud digitaalselt) …………………

……………………… (allkirjastatud digitaalselt) …………………

……………………… (allkirjastatud digitaalselt) …………………

……………………… (allkirjastatud digitaalselt) …………………

……………………… (allkirjastatud digitaalselt) …………………

……………………… (allkirjastatud digitaalselt) …………………